ભાક્ષી ગામે સાંજના સાતેક વાગ્યાના સુમારે બે સિંહ અને બે સિંહણ ગામના પાદરમાં આવી ચડતા આ વાતની જાણ થતા મોટી સંખ્યામાં ગામ લોકો સિંહ દર્શન માટે ગામના ટિંબે આવી પહોંચ્યા હતા. અને સિંહ દર્શનનો લ્હાવો લીધો હતો. સિંહ પરિવાર ડુંગર ઉપર લટારો મારી હતી. આ વિસ્તારમાં તળાવ આવેલુ હોય અવારનવાર જંગલમાંથી સિંહો પાણી પીવા માટે આવી ચડે છે. સિંહ દર્શન માટે મોટી સંખ્યામાં લોકો ઉમટી પડ્યા હોય રાજુલાના પીએસઆઇ વાગડીયા, પીએસઆઇ ગોદિંયા સહિત સ્ટાફ પણ દોડી આવ્યો હતો. અને લોકોને દુર હટાવીને સિંહ પરિવારને હાકલા પડકારા કરી જંગલ તરફ ધકેલી દીધા હતા.